Da Telenor nylig sendte opp Thor 7-kommikasjonssatelitten var det stor fest og pressemelding til alle deres lokasjoner fordi den er så fan taktisk og kan dekke hele Europa med sylskarpe TV-bilder og krystallklar kommunikasjon.

Ikke et ord ble nevnt om Kongsberg Norspace og deres kommando- og satelittstyringsenheter, selv om det er de gullkantede boksene fra Knudsrødveien som er selve hjertet og «navlestrengen» til Thor 7s suksess.

– Kontrakten til Thor 7 skrev vi i 2011 og leverte utstyret i 2013. Nå er det nye generasjoner og teknologiske løsninger som gjelder, sier adm.dir.. Ellen Dahler Tuset til Gjengangeren.

Les også: Vellykket oppskytning for THOR 7

100 millioner

Hun legger ikke skjul på at framtida ser lys og gullkantet ut.

– Vi har fått en kontrakt på 63 konvertere til Airbus og SES-satellitter. I tillegg til at disse gir oss nærmere hundre millioner kroner inn, sikrer de også arbeidsplassene til de 80 ansatte vi har her nå, sier Tuset fornøyd.

Det er for øvrig ikke bare administrerende direktør som er det. Før opprykket til toppsjefsjobben i våres, var hun også teknolog og pådriver for at Kongsberg Norspace skulle ligge foran konkurrentene i innovasjon og nyskapning.

I Horten

– Vi vet at framtida ligger i å være et skritt foran alle andre. Derfor kunne vi også lande Airbus/SES-kontrakten. Det er ingen i dag som matcher oss på å lagre sikre kommando- og styringsbokser til satellittene, sier hun og karakteriseres Kongsberg Norspaces gullisolerte bokser som «navlestrengen» mellom jorda og satellittene i bane.

– Og dette klarer dere altså fra en stikkvei inn fra Knudsrødveien i Horten?

– Det er ingen problemer for oss å være her med skogen som nærmeste nabo. Markedet vet hva vi står for å hva vi får til. De ser til Kongsberg Norspace i Horten når de er på sine tilbudsrunder, sier hun.

Lokal test

En av årsaken til bedriftens suksess de siste årene er deres vilje til å gjøre ting selv. I stedet for å sløse med folk, ressurser og tid på å reise rundt i Norge og langt ned i Europa for å gjøre tester og sjekke at alt fungerer som det skal, har Kongsberg Norspace bygd opp fulle testfasiliteter i Knudsrødveien.

– Med eget shockboard som kan utsette boksene for kraft opp til 1.300 G og investering i EMC-kammer som gjør at vi kan simulere verste mulige hendelser i verdensrommet her nede på jorda, har vi alt vi trenger her i Horten, sier hun og forteller at investeringene allerede har lønnet seg.

– Det er mange som vil komme hit til Horten og leie seg inn for egne tester. De fyller opp vår dødtid, sier Dahler Tuset.

Gallileo-prosjektet

– I bakhånda har dere også EUs store Gallileo-prosjektet som skal erstatte amerikanernes GPS?

– Selv om EU bare har sendt opp åtte satellitter til nå, har vi for flere år siden levert utstyr til 26 satellitter. Vi venter egentlig på å fullføre første fasen med seks satellitter til og forbereder oss på fase to. For oss her i Horten startet Galileo-eventyret med de første avtalene i 2000, så vi er forberedt på å være med når oppgraderingene og forbedringene kommer rundt 2020, sier Ellen Dahler Tuset og legger til:

– Det er slik vi jobber. Vi skaper framtida nå i dag, sier Kongsberg Norspace-direktøren med et smil.